CELEX: 62013CN0211
Language: ro
Date: 2013-04-19 00:00:00
Title: Cauza C-211/13: Acțiune introdusă la 19 aprilie 2013 — Comisia Europeană/Republica Federală Germania

15.6.2013   
            
            
               RO
            
            
               Jurnalul Oficial al Uniunii Europene
            
            
               C 171/23
            
         Acțiune introdusă la 19 aprilie 2013 — Comisia Europeană/Republica Federală Germania
   (Cauza C-211/13)
   2013/C 171/45
   Limba de procedură: germana
   
      Părțile
   
   
      Reclamantă: Comisia Europeană (reprezentanți: W. Mölls și W. Roels, agenți)
   
      Pârâtă: Republica Federală Germania
   
      Concluziile reclamantei
   
   Reclamanta solicită Curții:
   
               —
            
            
               constatarea faptului că Republica Federală Germania nu și-a îndeplinit obligațiile care îi revin în temeiul articolului 63 TFUE prin faptul că a adoptat și a menținut dispoziții potrivit cărora, la aplicarea impozitului pe succesiuni și pe donații în privința unui bun imobil situat în Germania se acordă doar o reducere într-un cuantum scăzut, în cazul în care donatorul sau defunctul și dobânditorul își au reședința într-un alt stat membru la momentul deschiderii succesiunii sau al efectuării donației, în timp ce o reducere cu mult mai mare se acordă în cazul în care cel puțin una dintre cele două părți interesate își are reședința în Germania la momentul respectiv.
            
         
               —
            
            
               obligarea Republicii Federale Germania la plata cheltuielilor de judecată.
            
         
      Motivele și principalele argumente
   
   În dreptul german, impozitarea succesiunilor și a donațiilor este redusă prin acordarea unor reduceri relativ mari, în special în cazul succesiunilor și al donațiilor între soți, între părinți și copii, precum și între anumite rude. Totuși, aceste reduceri într-un cuantum ridicat se aplică numai atunci când Germania face uz de un drept de impozitare nelimitat, în timp ce în cazul unui drept de impozitare limitat se aplică doar o reducere forfetară într-un cuantum scăzut. Potrivit criteriilor prezentate de Curte în Hotărârea Mattner (1), această reglementare nu este compatibilă cu articolul 63 TFUE.
   
      (1)  Hotărârea din 22 aprilie 2010, Mattner, C-510/08, Rep., p. I-3553.